Diari Oficial de la Generalitat Valenciana


Sumari del DOGV 7453, del 29-01-2015 (2015/580)

RESOLUCIÓ de 12 de gener de 2015, de la Conselleria d'Hisenda i Administració Pública, per la qual s'accepta la cessió gratuïta de l'ús de la parcel·la de 921 m² de superfície situada a Onda, carrer de la Fira, realitzada per l'ajuntament d'este municipi.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7453

Data del DOGV
:   29-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/580


Data del document
:   12-01-2015

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 12 de gener de 2015, de la Conselleria d'Hisenda i Administració Pública, per la qual s'accepta la cessió gratuïta de l'ús de la parcel·la de 921 m² de superfície situada a Onda, carrer de la Fira, realitzada per l'ajuntament d'este municipi.  
 [2015/580]  
L'Ajuntament d'Onda, en la sessió plenària del dia 13 de maig de 2014, va acordar la cessió gratuïta a la Generalitat de l'ús de la parcel·la de la seua propietat, de 921 m² de superfície, situada en el carrer de la Fira d'esta població.  
A proposta de la Conselleria d'Infraestructures, Territori i Medi Ambient es van iniciar els tràmits legals oportuns per a l'acceptació de la cessió de l'immoble.  
La cessió es realitza amb la finalitat de destinar l'immoble a aparcament per a vehicles oficials del Servici d'Agents Mediambientals amb subjecció al que establix l'article 111 del Reglament de béns de les entitats locals, ja que l'immoble que se cedix té la naturalesa jurídica de patrimonial.  
L'article 44 de la Llei 14/2003, de 10 d'abril, de Patrimoni de la Generalitat, establix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i, en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de Patrimoni establix que l'adquisició de béns i drets en virtut de cessió administrativa porta implícita l'afectació a l'ús general o al servici públic. En conseqüència, una vegada perfeccionada la cessió i acceptació, l'immoble queda automàticament afecte al servici públic mediambiental i adscrit a la Conselleria d'Infraestructures, Territori i Medi Ambient a la qual correspon la seua administració, defensa i conservació.  
En conseqüència, basant-se en els esmentats articles de la Llei 14/2003, de 10 d'abril, de Patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta realitzada per l'Ajuntament d'Onda de l'ús de la parcel·la de la seua propietat de 921 m² de superfície, sítia en el carrer de la Fira 5 d'esta població, que limita: davant, amb l'espai lliure de cessió al barranc; dreta, Salvador Cabedo Roca; esquerra, camí, i darrere Rafcal, SL i Francisco Gumbau Traver.  
Consta inscrita en el Registre de la Propietat de Vila-real 2 en el tom 1160, llibre 553, foli 55, finca 36259, inscripció 1a.  
Referència cadastral: 1177199AS4313R9157WY.  
La parcel·la s'accepta lliure de càrregues i gravàmens i al corrent de qualsevol gasto.  
  
Segon  
La cessió gratuïta de l'ús realitzada per l'Ajuntament d'Onda s'efectua amb la condició de destinar l'immoble a aparcament per a vehicles oficials del Servici d'Agents Mediambientals i amb subjecció al que establix l'article 111 del Reglament de béns de les entitats locals. En cas d'incompliment dels fins per als quals se cedix l'immoble, una vegada sol·licitada la reversió per part de l'ajuntament i remesa com a sol·licitud de reversió a la Conselleria d'Hisenda i Administració Publica, esta tramitarà el corresponent expedient d'acord amb el que disposa el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques. La resolució que s'adopte serà notificada a l'ajuntament i comportarà, si és el cas, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Tercer  
La parcel·la acceptada s'ha d'incorporar a l'Inventari General de Béns i Drets de la Generalitat en concepte de bé de domini públic afecte al servici públic mediambiental i adscrit a la Conselleria d'Infraestructures, Territori i Medi Ambient, a la qual corresponen les competències demanials sobre esta, incloent-hi la seua administració, defensa i conservació.  
  
Quart  
Notificar esta resolució a l'ajuntament cedent i publicar-la en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
  
Contra este acte, que és definitiu en via administrativa, es pot interposar un recurs contenciós administratiu en el termini de dos mesos comptador a partir de l'endemà de la notificació, davant del Jutjat Contenciós Administratiu, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es pot interposar un recurs potestatiu de reposició en el termini d'un mes comptador a partir de l'endemà de la notificació, davant de l'òrgan que va dictar l'acte, de conformitat amb el que preveu l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sense perjuí que es puga exercitar qualsevol altre que es considere procedent.  
  
València, 12 de gener de 2015.- El conseller d'Hisenda i Administració Pública: Juan Carlos Moragues Ferrer.